આ વચ્ચે 10મી ગેમમાં જોકોવિચને લાગ્યું કે 30-40ના સ્કોર પર તેમણે મેચ જીતી લીધી છે, પરંતુ ફેડરરના નિર્ણયે પડકાર ફેંક્યો અને ત્યારે સાબિત થઇ ગયું કે બોલ લાઇનમાંહતો. પાંચમા સેટમાં બન્ને ખેલાડીઓ વચ્ચે ફરીથી જોરદાર મુકાબલો જામ્યો, પરંતુ આખરે જોકોવિચે ફેડરરની સર્વિસ તોડવામાં સફળ રહ્યો. તેમણે બીજી ચેમ્પિયનશિપ પોઇન્ટ પર ટાઇટલ જીતી લીધું. આ બન્ને ખેલાડીઓની વચ્ચે આ બીજીવાર બન્યુ હતું કે કોઇ ગ્રાન્ડસ્લેમ ટૂર્નામેન્ટની ફાઇનલમાં તેઓ આમને સામને હોય, આ પહેલા 2007માં અમેરિકન ઓપનમાં ફેડરરે સીધા સેટોમાં જીત નોંધાવી હતી.